आरएसजे लैक्सस के डायरैक्टर, गौरव जैन कहते हैं कि जब एक रेस्टोरैंट में खाना खाने जाते हैं तो खाने की क्वालिटी के अलावा आप को यह भी ध्यान रखना होगा कि आप से कहीं अवैध रूप से वैट या सर्विस टैक्स तो नहीं वसूला जा रहा. आप को सिर्फ इतना देखना है कि बिल पर रजिस्टर्ड सर्विस टैक्स नंबर या वैट/टिन नंबर है या नहीं. टिन 11 डिजिट का एक नंबर होता है और इसे वैट से जुड़ी हर तरह की ट्रांजैक्शन में मैंशन करना जरूरी होता है. यदि बिल पर यह नंबर प्रिंटेड है तो ठीक वरना समझ लें कि आप को बेवकूफ बनाया जा रहा है.